CELEX: 62021CN0714
Language: ro
Date: 2021-11-25 00:00:00
Title: Cauza C-714/21 P: Recurs introdus la 25 noiembrie 2021 de Françoise Grossetête (T-722/19) împotriva Hotărârii Tribunalului (Camera a cincea) din 15 septembrie 2021 în cauzele conexate T-720/19-T-725/19, Ashworth și alții/Parlamentul

24.1.2022   
            
            
               RO
            
            
               Jurnalul Oficial al Uniunii Europene
            
            
               C 37/22
            
         
      Recurs introdus la 25 noiembrie 2021 de Françoise Grossetête (T-722/19) împotriva Hotărârii Tribunalului (Camera a cincea) din 15 septembrie 2021 în cauzele conexate T-720/19-T-725/19, Ashworth și alții/Parlamentul
      (Cauza C-714/21 P)
      (2022/C 37/29)
      Limba de procedură: franceza
      
         Părțile
      
      
         Recurentă: Françoise Grossetête (reprezentanți: J. M. Martínez Gimeno, abogado, D. Sarmiento Ramírez-Escudero, abogado, E. Arnaldos Orts, abogado, F. Doumont, avocat)
      
         Cealaltă parte din procedură: Parlamentul European
      
         Concluziile recurentei
      
      
                  —
               
               
                  Anularea în totalitate a hotărârii atacate;
               
            
                  —
               
               
                  soluționarea litigiului și anularea deciziei Parlamentului conținute în avizul de stabilire a drepturilor la pensia complementară datorate recurentei în măsura în care aceasta instituie o prelevare specială de 5 % din cuantumul nominal al pensiei sale, plătit direct în fondul de pensie complementară voluntară;
               
            
                  —
               
               
                  obligarea Parlamentului la plata cheltuielilor de judecată din cadrul procedurii de recurs și al procedurii în fața Tribunalului în cauza T-722/19.
               
            
         Motivele și principalele argumente
      
      Motivele recursului sunt întemeiate: (i) pe necompetența Biroului de a lua decizia Biroului din 2018, în special în măsura în care stabilește condiții materiale pentru drepturile în curs de dobândire înainte de intrarea în vigoare a Statutului; (ii) pe încălcarea articolului 27 alineatul (2) prima teză din Statut din cauza nerespectării drepturilor în curs de dobândire înainte de intrarea în vigoare a acestuia din urmă; (iii) pe încălcarea principiului egalității și al nediscriminării, precum și a principiului proporționalității; (iv) pe încălcarea principiului securității juridice (lipsa unor măsuri tranzitorii) și a principiului încrederii legitime.